Document ID: 32011R0197

KOMISIJAS REGULA (ES) Nr. 197/2011
(2011. gada 28. februāris),
ar ko nosaka pieteikumu iesniegšanas termiņu, lai saņemtu atbalstu par cūkgaļas privātu uzglabāšanu, kā noteikts Regulā (ES) Nr. 68/2011
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 43. panta a) un d) punktu saistībā ar tās 4. pantu,
tā kā:
(1)
Atbalsts par privātu uzglabāšanu, kas piešķirts saskaņā ar Komisijas 2011. gada 28. janvāra Regulu (ES) Nr. 68/2011 par atbalsta summas iepriekšēju noteikšanu cūkgaļas privātai uzglabāšanai (2), ir pozitīvi ietekmējis cūkgaļas tirgu. Ir gaidāms, ka cenas uz laiku stabilizēsies.
(2)
Tāpēc ir jāizbeidz piešķirt atbalstu par cūkgaļas privātu uzglabāšanu un saskaņā ar Regulas (ES) Nr. 68/2011 3. panta 4. punktu jānosaka pieteikumu iesniegšanas termiņš.
(3)
Tiesiskās noteiktības labad Regula (ES) Nr. 68/2011 jāatceļ.
(4)
Lai novērstu spekulācijas, šai regulai jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
(5)
Lauksaimniecības tirgu kopīgās organizācijas pārvaldības komiteja nav sniegusi atzinumu termiņā, ko noteicis tās priekšsēdētājs,
IR PIEŅĒMUSI ŠO REGULU.
1. pants
Termiņš pieteikumu iesniegšanai, lai saņemtu Regulā (ES) Nr. 68/2011 paredzēto atbalstu cūkgaļas privātai uzglabāšanai, ir 2011. gada 4. marts.
2. pants
Regulu (ES) Nr. 68/2011 atceļ no 2011. gada 4. marta. Tomēr to turpina piemērot līgumiem, kas noslēgti saskaņā ar atcelto regulu pirms šīs regulas stāšanās spēkā.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 28. februārī

Labels: 3
17
6